open-index/open-wikipedia-markdown huggingface dataset:
Maia arson crimew

La **maia arson crimew** (7 de avost 1999) a l'è una informatega svizzera, l'ha lavorad sgiamò de sgiovina in del mond de l'informatega, cont el fondà de *Lawnchair Launcher*, un launcher alternativ per Android, e l'è cognossuda anca per varie violazzion de varie azziende, compagne de Intel e Nissan, e per havé trovad una cobia de la No Fly List americana del 2019. L'è stada dent anca a 'n grup che l'ha violad Verkada, a ciapà access in pussee de 150'000 telecamere.

Imputada in di Stat Unid, la polizzia svizzera l'ha perquisid cà soa, ma l'è minga possibel estradàlla, vist che la lesg svizzera el proibiss. In tra i reson di so atach l'ha tirad a man l'anarchism, l'anticapitalism e la contrarietà a l'ideja de proprietà intelletual.

Membra di Sgioven Socialista de la Svizzera, l'è stada candidada al Consej Comunal de Luserna in del 2020.

## Alter proget

## Ligam de foeura
*Sit ofizzial
Cort Internazzional de Giustizzia

La **Cort Internazzional de Giustizzia** a l'è l'orghen giudizziari pussee important di Nazzion Unide, che 'l gh'ha sed in del Palazzi de la Pas a l'Aia. El so roeul l'è de risolver i controversie in tra i Stat che aceten la soa giurisdizzion e de dà di indicazzion a l'Assamblea General di Nazzion Unide o al Consili de Sigurezza quand che 'l domanden.

## Ligam de foeura
*Sit ofizzial

## Alter proget

## Vos corelade
*Tribunal internazzional
Carlo Borsani

*Carlo Borsani, militar italian, esponent de la Republega Social Italiana (1917-1945)
*Carlo Borsani, politegh italian, fioeul del soracitad (1945-2923)
Carlo Borsani (politegh)

El **Carlo Borsani** (Milan, 26 de setember 1945 - 5 de fevrer 2023) a l'è stad un politegh italian.

## Bibliografia
Fioeul del Carlo Borsani, militar de la Republega Sociala Italiana copad prima che 'l nasseva, l'è stad consejer comunal a Milan per el Moviment Social Italian del 1985 al 1990: in quell ann lì el va dent al Consili Regional con la Lianza Nazzionala, del che 'l deventa el capogrup. In del 1995 l'è scernud del Robert Formigon 'me assessor a la sanità, roeul indova che 'l fa la famosa riforma del sistema sanitari del 1997 e 'l resta inscì fina al 2005.

In del 2006 l'è fad president de l'Istitut Nazzional di Tumor e del 2009 al 2011 del Besta.

## Riferiment
*Consili Regional
*Il Giorno
Agostin de Ipona

El **Sant Agostin de Ipona** (Tagast, 13 de november 354 - Ipona, 28 de avost 430) a l'è stad un filosof, vescov e teolegh roman, de origin nordafricana e de lengua latina. Sant, a l'è anca vun di dotor de la Gesa, cognossud soratut per i so Confession.

## Riferiment
* Treccani

## Alter proget
Mormonism

El **Mormonism** a l'è una religion fondada in di Stat Unid del Joseph Smith in di agn 1830, che la se considera cristiana, anca se la pupart di cristian nicen la consideren no inscì, vist i gran diferenze in la dotrina - compagn de l'antitrinitarism e del doperà de scriture minga canoneghe, e 'l respetà no el Simbol nicenee-costantinopolitan. El nom el vegn de Mormon, el profeta tirad a man in del liber de Mormon.

Al dì d'incoeu la denominazzion mormona, quell ciamad moviment di Sant di Darrer Dì, pussee granda a l'è la Gesa de Gesù Cristo di Sant di Darer Dì, ma ghe n'è di alter, compagne de la Gesa de Gesù Crist, de la Comunità de Cristo, de la Gesa Fondamentalista di Sant di Darrer Dì e di Fradei Apostolegh Unid, poeu ghe n'è di alter assee piscinine.

## Riferiment
*Treccani

## Alter proget

## Vos corelade
*Mormon cultural
*Crisi de sucession (Mormon)
*Moroni (profeta)
*Pioner mormon
Camfecting

El **camfecting** a l'è, in sigurezza informatega, el process de violà un sistema inscì de podé spionà 'na persona e quell che gh'è vesin de la soa webcam.

## Riferiment
*Fastweb
Blues

El **blues** a l'è on gener musical che l'è nassud in America in del XIX secol, fondad in su la coltura musical afroamericana. I so radis se troeuven in la musega folk africana, in la spirituals e in di work songs, che i negher american hann cantad quand che seren s'ciav.

El blues l'è caraterizad de la soa melodia lenta e melanconega, de la soa strutura in forma di vers e contravers, e de la soa tecnega de improvisazzion che ghe permet ai musicista de personalizà el so cant. I cant de blues gh'hann despess test che parlen de la vita di negher american, del so patì, del so stà deperlor, e de la so speranza.

El blues l'è stad ispirazzion per paricc gener musical, in tra de lor el jazz, el rock 'n' roll e el soul, e 'l influenza ancamò la musega popolar americana. El blues l'è stad anca important per la coltura afroamericana, perchè gh'ha dad una vos ai negher american e l'ha ciamad l'atenzion su tut quell che hann patid.

## Riferiment
*Treccani

## Alter proget
Giudaism messianegh

El **giudaism messianegh** a l'è un moviment vegnud foeura de l'evangelicism, che ghe met dent di element de la tradizzion, de la coltura e de la religion ebraica. I sgiudee messianegh pensen che 'l Gesù a l'è el Messia profetizad in la Tanakh, che gh'è de havégh fed in lu per vesser salvad, e che anca el Noeuv Testament l'è part di scriture, ma comunque - in bas a la confession che ghe vann adree - respeten vari toch de la lesg ebraica.

Vegnud foeura in tra i agn 1960 e 1970 del moviment giudee-cristian, vun di so proponent pussee grand a l'è stad el pastor evangelich Moishe Rosen, fondator de la mission Sgiudee per el Gesù.

I sgiudee messianegh veden la soa fed 'me una forma de giudaism, che ghe va adree ai principi messianegh che inn recognossud de la pupart di sgiudee, ma la pupart di sgiudee la ved minga inscì e la considera una forma de cristianesim: l'è anca la posizzion del governo israelian, che ghe fa minga fà l'Aliyah in bas a la Lesg del retorn ai sgiuee messianegh e i recognoss domà 'me confession cristiana. Tancc sgiudee, comunque, veden propi mal el recognosser el Gesù 'me Messia e pensen che la Trinità la sibia idolatria o comunque shituf. La pupart di cristian evangelich, soratut in di Stat Unid, i ved 'me di cristian.

El so stà adree ai regole de la lesg ebraica el varia de moviment a moviment: gh'è quei che rispeten el kashrut in manera integral e prateghen la circoncision e pensen che l'è pecad fàll no, tant 'me che gh'è quei che se limiten a schivà el mangià che colturament ghe pias no ai sgiudee, compagn del porscell e anca quei che pensen che la gh'ha de vesser domà una scerna personal.

Prateghen la soa fed in di sinagoghe ma con di rit pussee vesin a quei cristian evangelich e prateghen anca el batesim, in la forma del Mikveh.

## Riferiment
*Sit in sul giudaism messianegh

## Alter proget

## Vos corelade
*Messianic Jewish Alliance of America
*Union of Messianic Jewish Congregations
*Sgiudee catolegh
*Cà de Yahweh
*Nazaren (seta)
*Gesù in del giudaism
*Shituf
Domà l'Unità la Salva i Serb

**Domà l'Unità la Salva i Serb** (*Само слога Србина спасава, Samo sloga Srbina spasava* in serb) a l'è el motto nazzional de facto de la Serbia e di Serb. El vegn de 'n interpretazzion popolar di quater "S" che gh'è in sul stema de la Serbia.

Una tradizzion la mena el motto al san Sava de Serbia, fondador de la Gesa Ortodossa Serba.

## Riferiment
*Academic Kids
I Milla e voeuna Nocc

**I Milla e voeuna Nocc** a l'è una gran regolta de cunt orientai, de origin egizziana, mesopotamega, persiana e indiana, fada su a partì del secol quell de des. A dispet del nom, in principi el gh'haveva minga dent milla storie e l'era domà 'na manera araba de dì "tante", ma poeu i vari autor i hann partide e n'hann mitude di alter per rivà a quell numer lì. La version che se lensg al dì d'incoeu l'è del secol quell de quindes.

## Riferiment
*Britannica

## Alter proget
Beyoncé

**Beyoncé** l'è el num d'art de **Beyoncé Giselle Knowles** (Houston, 4 Setember 1981), cantànta e cantautùra americàna.

## Album

* 1998 - *Destiny's Child* (Destiny's Child)
* 1999 - *The Writing's on the Wall* (Destiny's Child)
* 2001 - *Survivor* (Destiny's Child)
* 2003 - *Dangerously in Love*
* 2004 - *Destiny Fulfilled* (Destiny's Child)
* 2006 - *B'Day*
* 2008 - *I Am... Sasha Fierce*
* 2011 - *4*
* 2013 - *Beyoncé*
* 2016 - *Lemonade*
* 2022 - *Renaissance*
Sola scriptura

El **Sola Scriptura** (*Domà quell che l'è stad scrivud*) a l'è un principi che 'l sostegn che domà la Bibia la gh'ha de vesser dree a la pratega e a la fed cristiana, sostegnud soratut di protestant, tant de vesser part di *[[cinch sola]]*, che i diferenzia di catolegh roman e di ortodoss che, inveci, sostegnen el valor de la tradizzion insema a la scritura.

Tendenze compagne in di alter religion abramitegh inn el coranism in l'Islam, vist 'me eresia de la pupart di musulman, e 'l caraism in del giudaism, che 'l recognoss domà la Tanakh.

## Riferiment
*Riforma.it 

## Alter proget
Sinagoga

La **sinagoga** (del grech *συναγωγή* o ben *adunanza*), ciamada anca *tempi*, a l'è el sit de cult del giudaism. Per la tradizzion gh'hann origin in del prim esili babilones, quand che el prim tempi l'è stad destrugad e i sgiudee gh'haveven de besogn de un sit per orà e stà insema, cont el borlà del segond tempi e la diaspora el roeul di sinagoghe l'è vegnud ancamò pussee important, anca se per la dotrina sostituissen minga el tempi.

Per la lesg ebraica, gh'è di orazzion che inn recognossude a nivell de regolament domà se 'l gh'è 'n Minyan, o ben un grup de des sgiudee grand d'età. Ogni sinagoga la gh'ha una *bimah*, o ben un sit volzad indova che la se lesg la sacra scritura. In di sinagoghe a l'è regola quatàss el coo, de solit con la kippah, e in quelle ortodosse omen e done inn partid. In la coltura de vari sgiudee arab, compagn di yemenita, marochin e tunisin, oltra che la pupart di karaita, gh'è anca de cavàss i scarpe, che se pensa che l'era la manera che oraven i rabit originai.

Anca i sit de cult di samaritan, la che fed l'è propi compagna de quella ebraica, el se ciama inscì.

## Riferiment
*Treccani

## Alter proget

## Vos corelade
*Siddur
*Mandi (mandeism)
*Mechitza
Giudaism rabinegh

El **giudaism rabinegh** a l'è la forma de giudaism che l'è vegnuda foeura dopo che 'l Segond Tempi l'è stad destrugad e che l'è deventada la forma standard del giudaism a partì del secol quell de ses, dopo che l'è stad mitud sgiò el Talmud babilones. Originari del giudaism che faseven i farisee, l'è deventada la forma pussee seguida de la diaspora ebraiga in tra i secoi quei de II e VI, quand che l'ha menad i vegge forme de giudaism a descomparì. 

El se fonda, desgià che 'l cala el tempi indova fà i sacrifizzi, in sul studi de la Torah e de la lesg, oltra a l'orazzion comuna in di sinagoghe. Per el giudaism rabinegh el Mosè el gh'ha havud in sul Mont Sinai del Signor i tavole de la lesg, oltra a 'na rivelazzion de la lesg oral, tirada inanz a vos di sgiudee.

Per di studios de la religion el borlà del tempi a l'è stad l'event che l'ha fad finì el giudaism veggia manera e l'ha menad al nasser de du religion noeuve: quella giudaica rabinega, che l'ha sostituid el tempi cont el studi, e quella cristiana, che 'l l'ha sostituid cont el sacrifizzi del Gesù. Quella vision chi comunque l'è refudada di sgiudee ortodoss, che disen che la soa religion la va inanz del temp del prim rabin, o ben el Mosè.

## Riferiment
*Britannica

## Alter proget

## Vos corelade
*Lesg del Mosè
*Giudaism ortodoss
*Giudaism reformad
*Giudaism conservator
*Talmud
*Haskalah
*Mishnah
*Giudee-cristianesim
Dialetica

La **dialetica** a l'è el descor in tra do o pussee persone che gh'hann di divers pont de vista in su 'n quajcoss inscì de rivà a la verità a travers de argoment resonevol. A l'è minga trop diferenta del debater, ma la po havégh denter di element emozzionai o retoregh.

## Riferiment
*Enciclopedia de Filosofia

## Alter proget
Giordan (fium)

El **Giordan** a l'è un fium longh 320 km che 'l scorr del Mont Hermon, in tra Israell, Siria e Liban, e 'l Mar Mort. El definiss per la pupart del so cors el confin in tra l'Israell, e la Cis'giordania, e la Giordania. El so afluent pussee important a l'è el Yarmuk.

Per la tradizzion cristiana a l'è el fium che el Giovann Batista l'ha batezad Gesù: la soa aqua l'è despess doperada per batezà i reai.

## Riferiment
*Treccani

## Alter proget
Cinch sola

I **cinch sola** inn di principi de fed, dad foeura in principi in lengua latina, che inn a la bas de la reforma protestanta e de la soa teologia.

Mitud in contraposizzion cont el penser catolegh de l'epoca, a inn ancamò doperad 'me fondamenta del penser protestant al dì d'incoeu, e inn:
*Sola Scriptura: domà la Bibia l'è a la bas del penser cristian
*Sola fide: domà la fed la dà la salvezza, i lavorà inn, al massim, 'na demostrazzion de quella
*Sola gratia: a salvà a l'è domà la grazzia de Dio e no un quajcoss che se po ciapà cont i merit
*Solus Christus: domà Gesù el representa la rivelazzion del Dio, l'è minga acetada l'intermediazzion de omen, viv o mort, in la fed
*Soli Deo gloria: domà el Dio el gh'ha la gloria de quell che 'l fa 

## Riferiment
*I Cinch Sola

## Vos corelade
*Gesa invisibel
*Deciarazzion de Cambridge
Rasor de sigurezza

El **rasor de sigurezza** a l'è un rasor che l'è pensad per sbassà el ris'c de tajàss, o comunque de irrità la pell, quand che vun el se rasa, roba che l'ha permitud de sbassà el dipender di barber anca per fàss la barba. Sgiamò a partì del 1700 gh'eren di arnes che serviven a protesger la lama, ma l'è stad a partì del 1900 che grazzia a la Gillette a inn deventad pussee popolar. Di agn 1970 hann tacad a spantegàss i rasor con la cartoccia, che incoeu inn i pussee popolar, ma el modell vegg indova che la lameta la se met dent a man a l'è tornad popolar in di agn 2010, inscì de sbassà el trasà de materiai per ecologia.

## Riferiment
*Britannica

## Alter proget

## Vos corelade
*Rasor drizz
Font Q

La **Font Q** a l'è una font storiografega che se pensa che l'è stada doperada per scriver i vangeli sinotegh: incoeu la teoria di do font, la pussee sostegnuda, la pensa che i autor del vangeli del March e de Q cognosseven minga i rispetiv font e che Matee e Luca gh'hann havud a disposizzion sia el March che Q.

Se pensa che la gh'habia dent soratut di curt det del Gesù, che gh'eren no in March ma gh'eren in Matee e Luca: l'è ciamad anca per quella reson chi "vangeli di det", ma l'è ben possibel che la fuss anca domà una tradizzion oral.

## Riferiment
*The Lost Sayings Gospel Q

## Alter proget

## Vos corelade
*Problema sinotegh
Vangeli sinotegh

I **vangeli sinotegh** (del grech *syn*, o ben *insema*, e *opsis*, o ben *vision*) a inn i trii vangeli de Matee, March e Luca, che inn ciamad inscì perchè, se mitud a confront, gh'hann varie robe compagne in quell che cunten su e, di voeulte, di gran comunanze anca in la manera che inn scrivud. Domà el Vangeli del Giovann a l'è propi diferent de 'sti trii, cont un stil pussee profond e 'l parlà de men roba ma in manera pussee aprofondida, tant de rivà a parlà nanca de l'Eucaristia.

La relazzion in tra 'sti vangeli chi a l'è ciamada problema sinotegh: incoeu la tesi pussee sostegnuda, quella di do font, la dis che March l'ha ispirad i alter du, insema a 'na font che incoeu l'è perduda ciamada Q.

## Riferiment
*Sapere.it

## Alter proget

## Vos corelade
*Armonizazzion evangeliga
*Mit del Gesù
Teoria di do font

La **teoria di do font** a l'è 'n ipotesi che la revarda el problema sinotegh che la sostegn che gh'è stade do font doperade per scriver i vangeli sinotegh: la prima la saria el Vangeli del March (priorità marciana), che ghe daria de cunt de la tripla tradizzion, e 'na font perduda de det del Gesù, ciamada Q, che la saria stada doperada domà del Matee e del Luca, che ghe fa cunt de la dobia tradizzion.

A l'è minga l'unega ipotesi in sul tema, ma a l'è quella pussee sostegnuda de quei che studien i Vangeli. L'è stada dada foeura del Christian Hermann Weisse in del 1838.

## Riferiment
*Britannica

## Alter proget

## Vos corelade
*Priorità del Vangeli de Marcion
*Ipotesi di quater ducument
*Font di Det Comun
*Ipotesi de Q+/Papias
Air gap (informatega)

In informatega per **air gap** se intend quand che una red a l'è destacada de ogni altra red, soratut de l'Internet, propi a nivell fisegh, o ben i computer de la red in air gap gh'hann nissuna interfacia de red foeura de quella de la red che gh'hann de stà.

Di esempi de sistema che, de solet, a inn mitud inscì inn i sistema fondamentai, per esempi quell di centrai eletrigh, o di SCADA, o di mez de straport. Despess anca i generator random di loterie l'inn, inscì de schifà di gabole.

## Riferiment
*Air gapping

## Vos corelade
*Air gap malware
*Sneakernet
*Phreaking del Van Eck
Tim

*Tim, orghen linfategh
*Tim, erba aromatega
*Timotee, scurtà del nom de persona Timotee
*TIM, azienda italiana de comunicazzion
*Trios fosfad isomerasi, enzima breviad *TIM*
Tim (orghen)

El **tim** a l'è un orghen linfoepitelian sit in del mediastin, cont un toch che 'l riva in del coll. A forma de piramid, quand che vun el nass el pesa circa 12 g, e 'l riva a 30 g quand che l'è pussee desvilupad. De grand, el se atrofiza in part, ma el resta semper in fonzion, anca se men.

El so roeul pussee important a l'è quell de permetégh ai linfocita T de madurà e, soratut, de insegnàgh a tacà no i cellule mideme del corp a travers del compless magior de istocompatibilità: quei che 'l fann a inn portad a l'apoptosi. El capita comunque che di cellule del tim dann foeura di linfocita che inn minga boni de fà el so lavorà.

In la sindrome del DeGeorge el gh'è minga, e donca la resposta imunitaria a l'è propi sbassada. Inveci, el tim midem el po vesser sed de malatie, compagne del timoma e del linfoma mediastenegh. Despess inn sociad a di alter problema imunitari, compagn de la miastenia gravis o de la sindrome poliendocrina autoimun 1.

Sgiamò i antigh grech saveven che 'n del corp a gh'era, ma a l'è di agn 1960 che 'l se sa pussee in su quell che 'l fa. El tim el po vesser cavad via cont una timectomia, roba che la se fa per curà i cancher o per podé rivà al coeur per di alter operazzion. Se l'è fad in d'un fiolin che l'è nassud de poch a l'è ben probabel che 'l moeur de imunodeficenza perchè 'l gh'ha minga i linfocita T per difendés, menter in di grand, che gh'hann un sistema ben desvilupad e i linfocita T anca in alter sit, a l'è pussee probabel che ghe 'l corp el sarà men bon de recognosser i infezzion noeuve.

## Riferiment
*Humanitas

## Alter proget

## Vos corelade
*Laccet
Sacra Corona Unita

La **Sacra Corona Unita** a l'è 'n organizazzion mafiosa italiana che la gh'ha origin in Puja, pussee de precis in del Salento. La gh'ha origin in di infiltrazzion di varie malavite in la region catada, insema a varie region de l'Altitalia, 'me sed per el *[[soggiorno obbligato]]*, indova che i mafios eren obligad a viver in d'una region che l'era minga la soa, e la s'è formalizada in del 1981, 'me risposta de la 'ndrangheta ai infiltrazzion de la Camorra in la zona. La gh'ha havud el so pich in di agn '90, quand che vari arest e operazzion la menen a 'n so indebolìss. La torna intorna ai agn '10 del secol quell de vintun, con l'infiltràss in del tessut de l'imprenditoria, inscì de ciapà pussee de consens in tute i bande de la società.

## Riferiment
*Treccani

## Vos corelade
*Criminalità in Puja
*Faida del Gargano
*Noeuva Camorra Pujesa
*Faida de Tarent
*Camorra baresa
*Società foggiana
Scuma de barba

La **scuma de barba** a l'è una scuma che la se met prima de doperà el rasor per tajà la barba o i barbiss inscì de permeter a la lama de passà mej e de fà men problema a la pell.

## Riferiment
*Treccani

## Alter proget
Elezion rejonai in Lombardia del 2023

I **elezion rejonai in Lombardia del 2023** i s'è tegnide ol 12 e 'l 13 de fevrer del 2023 per l'elezion del President e del Consei Rejonal de la Lombardia; g'è staita la reconferma del vegg president Attilio Fontana.

## Numer dei votants
* Ai 12 ore del 12 fever l'hiva votad ol 9,20% de qei qe g'hera dreits
* Ai 19 ore l'hiva votad ol 27,17%
* Ai 23 ore l'hiva votad ol 31,78%
* Ai 15 ore del 13 de fevrer l'hiva votad ol 41,61%

## Resultads




## Mape dei resultads

File:Elezioni 2023 lombardia comuni candidati.svg|Partids
File:Lombardia 2023 Partiti.svg|Candidads president


## Conseier elejids

## Riferiments
Ante litteram

***Ante litteram*** a l'è 'n espression latina che la voeul dì "prima de la letera" e la se dopera per parlà de robe che capiten prima che un quajcoss a l'è definid ma che inn part, o comunque assee vesin, a quella definizzion, in sostanza che inn rivade prima del temp che se spetaven.

Di esempi poden vesser:
*La Programma 101, per un quajvun, a l'è stada un personal computer *ante litteram*
*I Mont de Pietà eren di banche di pover *ante litteram*
*Al di d'incoeu tancc veden el Carlo Porta 'me un independentista *ante litteram*
*El Gerolem Confort del Franciacurta a l'è stad un Dom Perignon *ante litteram*
*L'Ibn Khaldun l'è vist de tancc 'me un sociolegh *ante litteram*

## Riferiment
*Treccani
Dialet sgiudee-arab

I **dialet sgiudee-arab** inn un grup de etnolet parlad di sgiudee in del Mond Arab. El standard ISO 639 i considera 'me una macrolengua fada su de quater lengov: el sgiudee-arab marochin, el sgiudee-arab tripolitan, el sgiudee-arab irachen e 'l sgiudee-arab del Yemen.

Inn nassud, a bon cunt, 'me di dialet de la lengua araba, con di diferenze rispet a quei parlad di minga sgiudee che viveven in di terre arabofene. Soratut, eren scrivud con l'abecee ebraich e minga con quell arab, ma comunque in l'età de mez, despess, anca l'arab classegh a l'era scrivud con quell abecee lì. Gh'hann dent varie parolle ciapade de l'ebraich e anca de l'aramaich.

Vari test important de la coltura ebraica a inn stad dad foeura in quei dialet chi, per esempi vari lavorà del Yehuda Halevi, del Mosè Maimonid e del Saadya Gaon, e anca el Toledot Yeshu, anti-vangeli satiregh: inn stad poeu voltad in ebraich medieval per permeter a tuta la comunità ebraica de intendèi.

Cont el fà su de l'Israell in del 1948 e i vari conflit de independenza in Algeria, Maroch e Tunisia la pupart di sgiudee che viveven lilinscì inn andad a viver in del Stat ebraich e 'sti dialet arab chi gh'hann havud minga tant de sucess, cont i so parlant nativ che parlen soratut ebraich o frances e i so fioeui e nevod che hann imparad soratut l'ebraich standard e l'hann ciapad 'me soa lengua comun. Resten comunque di parlant in di bande native e anca di inizziative de tutella e sostegn in Israell.

## Riferiment
*Literadura sgiudee-araba

## Alter proget

## Vos corelade
*Lengua araba in Israell
*Lengua sgiudee-berbera
*Dialet sgiudee-arab de Baghdad
*Haketia
*Dialet sgiudee-arab tunisin
Motor de ricerca

Un **motor de ricerca** a l'è un sistema informategh che 'l analiza una gran quantità de dacc e 'l permet a 'n utent de cercà di informazzion in d'una manera pussee svelta e precisa.

De sigur, el pussee cognossud e de sucess a l'è Google, ma gh'è de tirà a man anca Bing e Yahoo e, a nivell storegh, AltaVista, Excite e Lycos.

## Riferiment
*Treccani

## Alter proget

## Vos corelade
*.htaccess
*Posizzionament (motor de ricerca)
*Otimizazzion (motor de ricerca)
*Indicizazzion (motor de ricerca)
*Crawler
*Google Bombing
*Google dorking
Autenticazzion con pussee fator

L**'autenticazzion a pussee fator** a l'è la forma de autenticazzion eletronega che la dopera pussee fator per dàgh el permess a 'n quajvun de doperà un sistema informativ. Per fator se intend vuna de 'sti robe chi:
*'Na roba che l'utent el sa: per esempi una password o un PIN
*'Na roba che l'utent el gh'ha, per esempi un token, un generator de codes o una carta
*'Na roba che l'utent l'è: se parla de la biometria

A l'è anca possibel meter insema pussee fator del midem tipo per volzà la sigurezza, per esempi havégh una password (el sa) e anca una carta e 'n codes che 'l riva in sul telefonin (el gh'ha), opur se poden meter pussee forme de biometria insema.

Anca se la volza debon la sigurezza, a inn possibil comunque di atach, sia de ingegneria social che tecnegh, compagn de l'atach SIM swap.

## Riferiment
*Cnet

## Vos corelade
*Autenticazzion forta
*Autenticazzion a pussee part
Ministeri per el Promoeuver de la Vertù e 'l Prevegnì del Vizzi (Afghanistan)

El **Ministeri per el Promoeuver de la Vertù e 'l Prevegnì del Vizzi** (Pashto: *د فضیلت تبلیغاتو او د معاونیت مخنیوي وزارت*; Persian: *وزارت دعوت و ارشاد امر بالمعروف و نهی المنک*) a l'è un ministeri de l'Afghanistan che 'l se ocupa de fà respetà e de implementà la lesg islamega in l'Emirad. Fad su in principi in del 1992 al temp del governo del Burhanuddin Rabbani, i Taleban l'hann confermad quand che hann ciapad el Paes in del 1996.

Scassad con l'invasion americana, in del 2003 la Cort Suprema la ordena de fàll su ancamò, 'me ministeri de l'hajj e i Afar Religios. L'Hamid Karzai l'haveva insubid de fà un departiment dedicad al promoeuver la vertù e prevegnì el vizzi sota quell minister chi in del 2006, ma a l'è fad no per reson politeghe e pression di grup per i dirit uman.

Cont el borlà de Kabul in del 2021 i Taleban el fann su ancamò, in di ofizzi del Ministeri di Afar Feminin. El minister ad interim l'è el Sheikh Mohammad Khalid.

## Riferiment
*Taliban replace ministry for women with ‘virtue’ authorities
Numbers station

Per **numbers station** (*stazzion di numer* in lombard) la se intend una stazzion radio a onde curte che la trasmet soratut numer, se pensa destinad a agent secret foeura del Paes, che i decifren a travers de 'n tacoin che 'l se dopera una voeulta. Doperen per la pupart di vos sintetizade, anca se ghe n'è che doperen de la sgent vera, del codes Morse o anca di tecnologie moderne compagne del PSK o del FSK.

Cognossude almen de la Gran Guerra, i radioamator e hobbysta compagn i registren e classifeghen per passion. Nissun governo l'ha mai confermad i so roeul, ma un quajvun l'ha dad di indicazzion. Assee frequente al temp de la Guerra Freggia, incoeu ghe n'è de manch ma resten doperade. In d'un quaj cas inn stade al center de cas legai, per esempi quell di Cinch Cuban, che doperaven una radio per scoltà di messagg de Cuba per poeu decifrài cont un software. L'istess el val per l'Ana Montes, che l'ha spionad per Cuba intant che la lavorava per el governo di Stat Unid.

Ghe n'è che trasmeten cont una tabella ben cognossuda e ghe n'è che trasmeten a cas, adiritura el capita che trasmeten in su frequenze a cas, tant de fà interferenza. Di voeulte i aversari ghe fann jamming contra. De stazzion famose gh'è el Lincolnshire Poacher, UVB-76, Yosemite Sam, The Pip e The Squeaky wheel.

## Riferiment
*Numbers station

## Alter proget

## Vos corelade
*Broadcast secret
*Radio Londres
*Letter beacon
*The Conet Project
Felter (stofa)

El **felter** a l'è una stofa che l'è fada de pel de animal, ma el po vesser anca sintetich, che l'è minga tessud insema ma l'è schisciad a dàgh la forma. Quell in fibra natural el gh'ha varie carateristeghe assee bone, compagne del tegnì cald, del brusà mal e retardà el foeugh e de podé ciapà tanta aqua senza parè bagnade.

## Riferiment
*Treccani

## Alter proget
Google dorking

Per **Google dorking** se intend el doperà de 'n motor de ricerca, de solit el Google, per descovrì boeugg de sigurezza o informazzion reservate che se poden doperà per descovrì pussee in su di obietiv.

Per esempi, i *Google Dorks* permeten de descovrì software vulnerabil, file con dent di informazzion reservade, sistema minga protesgiud o archivi de file. L'ideja l'è stada tirada foeura in del 2002 del ricercator Johnny Long e poeu inn stad dad foeura vari software, liber e liste che permeten de doperài in d'una manera ben fonzionala.

El file robots.txt el permet de havégh una quaj protezzion, a dìgh ai motor de ricerca de stà minga lì a indicità el sit, ma un utent el po comunque andàgh sora a man e doperàll 'me bas per la soa analisi: di entità compagne del National Institute of Standards and Technology el retegnen 'na forma de sigurezza a travers de la secreteza e la consilien minga.

## Riferiment
*ExploitDB
Taraškievica

La **Taraškievica**, anca *Ortografia Classega Bielorussia*, a l'è una manera de scriver la lengua bielorussa fada su in del 1918 del Branislaŭ Taraškievič, del che la ciapa el nom, e ofizziala in Bielorussia fina a la reforma ortografega bielorussa del 1933. L'è restada comunque doperada informalment in del Paes e anca de la diaspora foeura.

In del 1994 el Vincuk Viačorka l'insubiss de standardizà ancamò 'sta grafia chi, desgià che la reforma del 1933 la svesinava la lengua al russ, e gh'ha dad el nom alternativ de Ortografia Classega. Comunque, sgiamò del 1936 di bieloruss foeura del Paes haveven contestad la reforma russifeganta, compagn del Jan Stankievič. Quei che sostegnen la Taraškievica hann mai publegad, però, di gramateghe o roba compagna, donca resten tucc i problema de l'epoca e nissun ducument moderno per imprendéla.

Con la Perestrojka vari giornalista e lenguista s'inn mitud insema per una standardizazzion noeuva, e in del 2005 un grup el dà foeura una standardizazzion noeuva, che la sarà doperada anca per la Wikipedia in bieloruss Taraškievica. In del 2007 la Internet Assigned Numbers Authority ghe recognoss ofizzialment el sota-codes *tarask* a quella varianta chì.

## Riferiment
*La gramatega

## Vos corelade
*Łacinka
*Narkamaŭka
Lesg municipal

Per **lesg municipal** se intend l'insema di lesg de un Stat sovran, che sien dade foeura de quajsessia entità politega al so interno, rispet a la lesg internazzional. Anca se per el dirit di Stat de solit i lesg al so interno inn diferent, del pont de vista internazzional quella roba chi l'è minga important e poden vesser considerade tute al midem nivell.

La Convenzion de Vienna in su la Lesg di Tratad del 1969 la dis che un tratad el resta obligatori per un Stat anca se l'è contrari a la soa lesg municipal, ma la gh'è una ecezzion parzial che la dis che se 'l consens a vesser vincolad a l'è dad in d'una manera incompatibel cont el so dirit interno. Comunque, l'è stada tirada a man propi de rari.

## Riferiment
*INVALIDITY OF TREATIES
Trupe di Carabiner

I **Trupe di Carabiner** (*Trupele de carabinieri* in romen) a l'è vun di trii ram di forze armade de la Moldavia, che 'l fa de giandarmaria. Fad su in del sginer 1992 per orden del ministeri di interni e s'cerad anca in Transnistria con la guerra, in del dicember del midem ann a inn fad su con lesg del Parlament de la Moldavia.
El so roeul l'è, insema a la Polizzia, defender i dirit e i libertà di citadin, la proprietà, garantì l'orden e prevegnì i violazzion de la lesg. In temp de guerra passen sota el contròll del ministeri de la defesa.

## Ligam de foeura
*Sit ofizzial
## Alter proget

## Vos corelade
*Arma di Carabiner
*Carabiner del Cile
*Giandarmaria (Romania)
Frédéric Vasseur

El **Frédéric Vasseur** (Draveil, 28 de masg 1968) a l'è un ingegner e dirigent sportiv frances, *Team Principal* e *General Manager* de la Scuderia Ferrari del 2023 e, in precedenza, de la Renault (2016), del 2017 al 2022 de la Sauber e, con l'andà via del Mattia Binotto, el deventa lu el dirigent de la scudaria de Maranell.

L'ha anca fondad, insema al Nicholas Todt, l'ART Grand Prix, che la gh'ha havud di gran resultad in varie serie pussee in bass.

## Riferiment
*Ferrari 

## Alter proget
Canton Basileja Cità

El **Canton Basileja Cità** (in todesch *Basel-Stadt*) a l'è vun di vintses canton de la Svizzera, fad su di comun de Basileja, Riehen e Bettingen. A l'è considerad un mez canton perchè l'è vegnud foeura de la partizzion del vegg Canton Basileja, quand che 'l Canton Basileja Campagna l'ha fad la secession perchè poch representad, in del 1833, con la bataja de Hülftenschanz. Largh apena 37 km2, a l'è el canton pussee piscinin de tuta la Confederazzion.

## Riferiment
*DSS

## Alter proget
Virus oncolitegh

Un **virus oncolitegh** a l'è un virus che l'infeta e 'l copa in manera preferenziala i cellule del cancher, inscì che 'l destrugà midem di cellule, cont el dà foeura de noeuv virion, el contribuiss al destrugà del cancher. Se pensa che, oltra a destrugà i cellule in question, menen anca el corp a fà 'na resposta imunitaria pussee forta contra de lor.

Sgiamò al principi del secol quell de vint i dotor haveven notad che gh'è di virus che paren boni de fà andà pussee lent un cancher o anca fàll descomparì, l'è però di agn 1960 che se studien de precis per quella reson chi: di virus che inn stad doperad per la lota al cancher inn vari tipi de adenovirus, reovirus, vaccinia, el morbillivirus de la fels, l'Herpes simplex virus e la malatia de Newcastle. In la pupart di cas, 'sti virus chi inn ingegnerizad aposta per tacà un cancher specifegh, ma ghe n'è anca in natura.

El prim virus oncolitegh aprovad de 'n autorità a l'è stad l'ECHO-7, virus natural acetad di autorità lituane in del 2004 'me cura contra vari melanoma, ma l'aprovazzion a l'è stada tolta via in del 2019. In del 2005 i auturotià de la China aproven l'adenovirus oncolitegh H101 per tratà el cancher del coo e del coll, in del 2015 el T-VEC l'è aprovad in l'Union europea e in di Stat Unid contra i melanoma inoperabel in stadi bell inanz.

## Riferiment
*Oncolytic Virus Therapy

## Vos corelade
*Oncovirus
*Virus de la fels che 'l codifega el simportator del ioduri de sodio de la tiroida umana
*Oncolytic AAV
*Teserpaturev
Tabach scoldad

Per **tabach scoldad** se intend una tecnologia che la permet de fumà el tabach cont el scoldàll, inveci che brusàll. Per i studi del dì d'incoeu el nivell de nicotina a l'è compagn de quell di sigherete tradizzionai, ma a gh'è men de prodot chimegh del brusà rispet al fumà tradizzional, e donca el podaria fà men de mal. Però, vari studi meten in dubi el fad che 'l sibia un bon sistema per desmeter de fumà e che, anzi, sigherete eletroneghe e tabach scoldad podarien menà pussee de sgent, soratut i sgioven, a tacà a fumà.

## Riferiment
*La sigaretta a riscaldamento del tabacco è meno pericolosa della sigaretta comune?

## Alter proget
Mez canton

In del dirit svizzer per **Mez canton** (todesch: *Halbkanton*, frances: *Demi-canton*, italian: *semicantone*, romancc: *mez chantun*) o, del 1999, *canton con domà la metà di vot cantonai* se intenden di canton che, a partità de autonomia cont i alter, inn vegnud foeura de 'na separazzion de 'n alter canton e donca gh'hann la metà di vot a nivell federal: manden domà un consejer al Consili di Stat e in di votazzion federai el so vot el cunta mez.

La distinzion la gh'è stada a partì de la Costituzzion de la Svizzera del 1848 e anca in quella del 1874, con quella del 1999 a l'è cambiad el termen doperad ma la resta la distinzion: inn tirad a man 23 canton, e trii inn partid, prima del 1999 con di parentesi e dopo cont un "e" a partì, a diferenza di alter che inn partid de 'na virgola:

Se po dì, donca, che prima del 1999 i mez canton eren vist 'me di partizzion de un canton pussee grand, anca se autonom per tut el rest, menter del 1999 a inn vist 'me di canton ver e propi che, per di reson storeghe, inn representad in d'una manera diferenta.

I monede de mez franch, un franch e du franch gh'hann ancamò 23 stelle per quella reson chi, a dispet del recognossiment di mez canton 'me di canton veri.

Quand che gh'è besogn de partì 'sti ses canton di alter vint, quei che inn no mez inn ciamad *canton pien*.

## I mez canton
Incoeu i mez canton inn:
*L'Untervald, che'l s'era partid in Obvald e Nidvald sgiamò del 1150 perchè partid de 'na gran foresta. A bon cunt el Pat Eterno Confederal el tira a man insema al Svit e a l'Uri, donca l'è recognossud 'me un canton partid
*L'Apenzell el s'era partid al temp de la reforma protestanta in del 1597: quell de dent el representava i catolegh, quell de foeura i protestant
*Basileja la s'è partida in del 1833, dopo che la Campagna l'ha deciarad la secession de la Cità dopo de 'n period de protesta e lota, anca armada, contra el vesser representad poch in di istituzzion citadine

### Alter secession
In tra el 1682 e 'l 1836 protestant e catolegh a Glarona s'inn partid, senza però fà su di mez canton a part. Gh'haveven varie autorità diferente, compagne de la Landsgemeinde, ma se mostraven 'me un canton unid.

In tra el 1831 e 'l 1833 el Svit el s'è partid per di reson religiose in tra el Svit de Dent e 'l Svit de Foeura, separatista, 'sti mez canton inn stad comunque obligad de la Dieta Federal a trovà 'na soluzzion e inn tornad insema.

Al temp de la question del Giura di separatista hann insubid de fà su du mez canton per el Volt Giura e 'l Bass Giura, inveci el Volt Giura l'è deventad un canton pien, cont el nom de Giura,  e quell bass l'è restad sota el Canton Berna cont el nom de Giura Bernes. La partizzion del Giura l'ha lassad du canton pien.

## Riferiment
*TRE STATI DIVISI A METÀ, MA CON LA STESSA DIGNITÀ DEGLI ALTRI
Maurizio Costanzo

Ol **Maurizio Costanzo** (Roma, 28 de avost 1938 - Roma, 24 de fevrer 2023) a l'è stat un giornalista, condutor de la television, de la radio e scenegiator italian, cognossid soratut per i so talk show compagn del Maurizio Costanzo Show.

## Riferimencc
*Treccani

## Oter progecc

## Vos corelade
*Saverio Costanzo
Naegleria fowleri

El ***Naegleria fowleri*** a l'è un protista, compagn de 'n ameba, che 'l viv in di aque dolze, sota i 10° el deventa 'na cisti e intorna ai 42° el se desvilupa in la manera pussee bona.

El capita che 'l infeta el cervell di vertebrad, l'è ciamad per quella reson chi *ameba magna-cervell*, e causà la meningoencefalita amebega primaria, malatia che la mena a la mort in la squasi totalità di cas in d'una setimana se minga curada a la svelta. Assee rara 'me condizzion, 'na medesina che la po vesser dada a l'è l'Amfotericina B, ma a gh'è minga una cura vera e propria. De solit la riva in del cervell del nas, a travers de l'aqua infestada.

## Riferiment
*Humanitas

## Alter proget
Allium ampeloprasum

L***'Allium ampeloprasum***, ciamad in lombard **porr**, a l'è una pianta de la familia di Amaryllidaceae, doperada despess anca in cusina 'me aroma e cognossud sgiamò di Roman e di Egizzi.

## Riferiment
*Treccani

## Alter proget
Notazzion Yoda

In programazzion per **notazzion Yoda** se intend un stil de programazzion indova che in d'una selezzion i termen inn mitud a la reversa rispet al solit.

Per esempi, se de solet se scriv:if (num == 3)
{
// un quajcoss
}

Se scriv:if (3 == num)
{
// un quajcoss
}

Inscì, se vun el falla la condizzion e 'l met domà 'n segn de egual, el compilator el darà un error, desgià che se proeuva a assegnà un valor a 'na costant, menter a la manera soleta el faria 'n assegnazzion correta e 'l ciclo el fonzionaria no ben.

Comunque, inn anca critegad, desgià che volzen la dificoltà del lensger el codes e servissen a nient in di lenguagg che schiven in automategh el problema, compagn del Python.

El nom el vegn del Yoda, personagg di Guerre Stellar, che 'l parla a reversà varie part del descor rispet al standard.

## Riferiment
*Yoda conditions very harmful seems to be
Corpus separatum

Per **corpus separatum** se intend, in del dirit internazzional, un entità che la gh'ha un status special rispet a quell che gh'è intorna ma che la riva mìnga a la sovranità.

El termen l'è doperad per parlà de:
*Corpus Separatum de Gerusalem, proposta de l'ONU per la cità santa che l'è recognossuda anca incoeu de vari Paes
*Corpus Separatum de Fium, status che la cità istriana la gh'ha havud del 1776 al 1918
*Pordenon, corpus separatum del 1378 al 1514
*Novi Pazar, corpus separatum del 1878 al 1912

Al temp del governo asburgegh in Bosnia e Erzegovina, l'era de 'n quajvun tirada a man 'me esempi de corpus separatum.

## Riferiment
*Britannica

## Vos corelade
*Condomini internazzional
*Enclave e exclave
*Cità internazzional
Comportament

El **comportament** a l'è, in psicologia, la manera che un soget el reagiss a quell che 'l gh'ha intorna, despess assee comun in tra i member de la midema spece.

## Riferiment
*Britannica

## Alter proget

## Vos corelade
*Costum (norma)
*Comportament social
Lebensraum

El **Lebensraum** (*spazzi vital* in todesch) a l'è un concet colonialista tipegh del nazzionalism todesch, che 'l pensa che la nazzion todesca la gh'habia de besogn de 'n spazzi vital intorna. Deventad popolar in di prim agn del 1900, a l'è stad in tra i pont principai del Septemberprogramm e del toeu part di todisch a la Gran Guerra, el Partid Nazista l'ha mitud al center del so programa, in quell che l'era ciamad el Generalplan Ost, che 'l prevedeva anca el menà tucc i slav de 'sti territori in Siberia o copài, vist che eren minga vist 'me di arian.

Ispirad anca del destin manifest, i nazista hann sostegnud i mire espansionisteghe di so liad di Potenze de l'Ass, compagne de l'Hakkō ichiu niponegh e del Spazio vitale italian.

## Riferiment
* Studi in sul tema

## Alter proget

## Vos corelade
* Imperialism
* Mare Nostrum
* Espansionism
* Irredentism
* Anschluss
* Wehrbauer
* Quarta riva
* Sfera de co-prosperità de la Gran Asia Oriental
Prim minister de l'Ucraina

El **prim minister de l'Ucraina** (in ucrain *Прем'єр-міністр України*) a l'è el capo del governo de l'Ucraina, che 'l guida el gabinet di minister, l'orghen de governo pussee in alt de tut el Pais. La posizzion l'ha sostituid quella de president del Consili di Minister de la RSS Ucraina, fada su in del 1946.

A l'è nomnad del President de l'Ucraina cont el consens de la Rada Suprema, a magioranza sempliss di component. El po minga vesser dent al Parlament e 'l po insubì i minister a la Rada, foeura che per quell de la defesa e di afar forest, la che nomna la speta al President. Quand che l'è in carega el gh'ha la piena imunità de ogni process e 'l po vesser tirad via domà del Parlament.

Del 17 de luj 2025 la prima ministra l'è la Julija Svyrydenko.

## Ligam de foeura
*Sit ofizzial

## Alter proget
Denys Šmyhal'

El ** Denys Šmyhal** (*Денис Анатолійович Шмигаль* in ucrain; Leopol, 15 de otover 1975) a l'è un politegh ucrain, prim minister de l'Ucraina del 4 de marz 2020 al 17 de luj del 2025. Prima l'era stad governator de l'Oblast de Ivano-Frankivs'k e vizepremier in del governo Hončaruk.

## Riferiment
*Bloomberg

## Alter proget

## Vos corelade
*Governo Šmyhal'
Kenbak-1

El **Kenbak-1** a l'è stad un computer, vendud in poch esemplar, vendud a partì del 1971 de la Kenbak Corporation, fada su del John Blankenbaker per 750$. Al dì d'incoeu se 'n cognossen domà 14 e l'è considerad de vari musee american 'me el prim personal computer.

Inventad prima del microprocessor, el gh'ha no una CPU singola ma 'n sistema fad su de chip, cont 256 byte de memoria e 'n ciclo de clock de 1 MHz. Programad domà in lenguagg machina cont i levete e i boton denanz, e 'l respondeva cont i lusete. El gh'haveva 'n architetura serial.

## Riferiment
*Sit de informazzion

## Vos corelade
*Programma 101
*Datapoint 2200
*Mark-8
*Altair 8800
Elezzion primarie del Partid Democrategh del 2023

Gh’è stad i **Elezzion primarie del Partid Democrategh del 2023** in del 26 fevrer, inscì de votà el noeuv secretari del Partid Democrategh e i member de l'Assembleja Nazzional.

In di circoi i candidad eren:
*El Stefano Bonaccini, president de l'Emilia-Romagna
*L'Elly Schlein, deputada, ex-vizepresidenta de l'Emilia-Romagna, ex-europarlamentara
*El Gianni Cuperlo, deputad e ex-president del PD
*La Paola De Micheli, deputada e ex-ministra di straport

Gh’è passad a la votazzion popolara el Bonaccini e la Schlein, con la segonda che, a roversà squasi tucc i sondasg, la conquista la secretaria, la prima dona a fàll.

## Sostegn
#### Elly Schlein

* Fabrizio Barca
* Pier Luigi Bersani
* Francesco Boccia
* Cesare Damiano
* Dario Franceschini
* Beatrice Lorenzin
* Andrea Orlando
* Giuseppe Provenzano
* Livia Turco
* Susanna Camusso
* Andrea Crisanti
* Cecilia D'Elia
* Antonio Misiani
* Anna Rossomando
* Ylenia Zambito
* Monica Cirinnà
* Sergio Lo Giudice
* Ugo Sposetti
* Anthony Barbagallo
* Laura Boldrini
* Chiara Braga
* Michela Di Biase
* Emiliano Fossi
* Marco Furfaro
* Valentina Ghio
* Chiara Gribaudo
* Roberto Morassut
* Luca Pastorino
* Marco Sarracino
* Arturo Scotto
* Stefano Vaccari
* Alessandro Zan
* Nicola Zingaretti
* Susanna Cenni
* Marco Miccoli
* Rossella Muroni
* Erasmo Palazzotto
* Emma Petitti
* Marina Sereni
* Camilla Laureti
*Pierfrancesco Majorino
* Goffredo Bettini
*Vasco Errani
* Valentina Cuppi
*Michele Franchi
* Matteo Lepore
* Patrizia Manassero
* Raffaella Mariani
* Giuseppe Paolini
* Stefania Bonaldi
* Giuseppe Chicchi
* Alessandro Tambellini
* Marta Vincenzi
* Marta Bonafoni
* Caterina Cerroni
* Jasmine Cristallo
* Ariel Dello Strologo
*Iacopo Melio
* Achille Occhetto
* Matteo Rossi
* Ferruccio Sansa
* Mattia Santori

#### Stefano Bonaccini

* Roberta Pinotti
*Carlo Cottarelli
* Simona Malpezzi
* Andrea Marcucci
*Anna Ascani
* Andrea De Maria
* Matteo Orfini
* Lia Quartapelle
* Carmelo Miceli
* Alessia Morani
* Patrizia Prestipino
* Sergio Chiamparino (vot in tra i eletor)
* Fausto Raciti
* Brando Benifei
* Paolo De Castro
* Pina Picierno (candidada vizesecretaria)
*Irene Tinagli
*Debora Serracchiani
*Graziano Delrio
*Enrico Borghi
*Piero Fassino
*Lorenzo Guerini
* Vincenzo De Luca
* Michele Emiliano
* Eugenio Giani
* Claudio Burlando
* Catiuscia Marini
* Antonio Decaro
* Giorgio Gori
* Stefano Lo Russo
* Valeria Mancinelli
* Dario Nardella
* Matteo Ricci
* Jamil Sadegholvaad
* Katia Tarasconi
* Paolo Calvano
*Dino Giarrusso
*Giuditta Pini
*Paola De Micheli (rivada quarta)
*Luigi Zanda (vot in tra i eletor)

#### Gianni Cuperlo
*Sergio Chiamparino (vot in tra i iscrivud)
*Andrea Giorgis
*Miguel Gotor
*Mario Oliverio
*Barbara Pollastrini
*Luigi Zanda

#### Paola De Micheli
*Enza Bruno Bossio
*Lorenza Bonaccorsi

## Resultad
### Primarie serrade (12 e 19 fevrer)

(Dat finai)

### Primarie verte (26 de fevrer)

(Dacc finai)

## Riferiment
Consili Nazzional (Svizzera)

El **Consili Nazzional** (*Nationalrat* in todesch, *Conseil national* in frances, *Consiglio nazionale* in italian, *Cussegl naziunal* in romancc) a l'è la cambra bassa de l'Assemblea Federala, fada su de 200 consejer elesgiud in circoscrizzion cantonai che manden al Consili un numer de deputad proporzionad al numer de quei che ghe viven. Ogni eletor el po dà un numer de preferenze istess del numer di consejer elesgiud del so Canton e ogni partid el po presentà pussee de liste, roba despess doperada per ciapà pussee de vot, a candidà per esempi liste de done o de pensionad.

El Parlament svizzer a l'è bicameral perfet, donca Consili Nazzional e Consili di Stat gh'hann i mideme competenze e una lesg la val domà se aprovada de tucc e du. A l'è minga possibel desligà i cambere prima de la fin del so mandad de quater agn, foeura che se la Costituzzion de la Svizzera a l'è renoeuvada del tut. El so president el guida anca i setade comun de l'Assemblea, donca l'è vist un poo 'me el "prim citadin svizzer".

## Riferiment

## Ligam de foeura
*Sit ofizzial

## Alter proget
Regiment Azov

El **Regiment Azov** (*Полк "Азов"* in ucrain), del 2014 al 2015 *Batalion Azov* e despess ciamad ancamò inscì o anca *Brigada d'Assalt Azov*, a l'è una formazzion de la Guardia Nazzional de l'Ucraina con sed tradizzional a Mariupol, in sul mar d'Azov, del che la ciapa el nom. L'è nassud al temp di rebellot in Ucraina del 2014, quand che poeu i russ hann ciapad la Crimeja e di milizzie filo-russe hann ciapad di bande del Donbass, e del november 2014 inn ciapad dent a la Guardia Nazzional.

A l'è 'n unità assee controversa, ligada a l'estrema destra del Pais, che l'ha doperad a longh di simbolism nazista e estremista, anca se con l'integrazzion in l'armada ucraina el s'è moderad. Considerad un grup terroristegh de la Russia de l'avost 2022, inn stad l'unità pussee granda in l'assedi de Mariupol e s'inn mostrad in l'assedi de l'azzalaria de la cità, indova che hann resistid per un frach.

## Ligam de foeura
*Sit ofizzial

## Alter proget

## Vos corelade
*Batalion Santa Maria
Minga belligeranza

Per **minga belligeranza** se intend la posizzion de un Stat che 'l toeu minga part a 'n conflit ma che 'l trata in manera diferenta i part in guerra: a l'è considerabel un quajcoss a mità in tra el stat de guerra e la neutralità. In sostanza, el Stat el va minga cont i so omen in guerra, ma el po dà una man a 'na part, per esempi cont el compartì l'intelligence o permetégh de doperà el so territori per vari reson.

Un esempi a l'è stada l'Italia prima de andà in guerra con la Germania nazista, in tra el 1939 e 'l 1940, o i Stat Unid che, prima de l'atach de Pearl Harbour, eren foeura de la guerra ma jutaven i Liad. Anca di Stat neutrai inn stad acusad de vesser minga belligerant, per esempi l'Irlanda e la Svezzia in la segonda guerra mondial.

## Riferiment
*JSTOR

## Vos corelade
*Cobelligeranza